Csongrád Város Polgármesterétől

Száma: Ref/7-5/2021.

Témafelelős: Cseri Gábor

E L Ő T E R J E S Z T É S

## Csongrád Városi Önkormányzat Képviselő-testületének hatáskörében eljáró Polgármesteri döntéshez

## Tárgy: Tájékoztató a 2021/2022-es nevelési év óvodai beíratásáról Csongrád városában

**Tisztelt Képviselő-testület !**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021 (I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

„A nemzeti köznevelésről” szóló 2011. évi CXC. törvény (továbbiakban: Nkt.) 49.§-a, valamint „A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII. 31.) EMMI rendelet 20.§-a szerint valamint a ***koronavírus terjedése okán kihirdetett veszélyhelyzet*** miatt a 2021/2022-es nevelési évre történő óvodai beiratkozások kapcsán a következőképpen járt el a Csongrádi Óvodák Igazgatósága.

A Csongrádi Óvodák Igazgatósága óvodáiba 2021/2022-es nevelési évre az alábbi időpontokban lehetett beíratni a gyerekeket: 2021. április 26-27. (Csongrád Kossuth tér 7. Galéria tárgyaló), 2021. április 28. (Bokrosi tagóvoda). A beiratkozás kétféle módon történt: online formában, vagy személyesen, a fent megjelölt napokon.

A vírushelyzetre tekintettel, szigorú védőintézkedések betartásával zajlott a beiratkozás.

Akik az online formát választották, azoknak lehetőségük volt letölteni a felvételi kérelmet az intézmény honlapjáról: <http://ovodak.csongrad.hu>. A kérelem kitöltését követően aláírva, szkennelve, jutatták el a szülők a jelentkezést az óvoda email címére vagy a választott tagóvodába.

A felvételt elsősorban abba az óvodába lehetett kérni, amely körzetében a gyermek lakik. Ha az óvoda férőhelyei lehetővé teszik, más körzetből is fogadható a gyermek. Az óvodai körzethatárokról az „ovodak.csongrad.hu” honlapon tájékozódhattak a szülők.

A beiratkozáshoz szükséges iratok bemutatására a gyermek első óvodai nevelési napján kerül majd sor, azok esetében, akik elektronikus úton iratkoztak be.

A hatályos jogszabályok értelmében 2020. január 1-jétől abban az esetben, ha az óvodaköteles gyermek családjával éppen külföldön él, ezt a tényt az Oktatási Hivatal részére be kell jelentenie, melyről hivatalos jelzést kap a Csongrádi Óvodák Igazgatósága is.

Az Oktatási Hivatal a szülő kérelmére és az óvodavezető, vagy a védőnő véleményének kikérésével, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, felmentést adhat, a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja. A negyedik életévét 2021. augusztus 31-ig betöltött gyermek nem mentesülhet az óvodába járási kötelezettség alól. A felmentési kérelmeket az Oktatási Hivatalhoz kell eljuttatni. A felmentési kérelmek benyújtásának határideje: 2021. május 25.

A Csongrádi Óvodák Igazgatósága intézményvezetője 2021. május 28-ig napjáig írásban értesíti a szülőket, illetve a törvényes képviselőket a felvételi eljárás eredményéről.

A beíratás számszerű eredményeiről az alábbiakban tájékoztatom Önt:

|  |  |  |  |  |
| --- | --- | --- | --- | --- |
| **Óvoda** | **Beiratkozás 2018/2019** | **Beiratkozás**  **2019/2020** | **Beiratkozás**  **2020/2021** | **Beiratkozás**  **2021/2022** |
| Bercsényi Utcai „Kincskereső” Óvoda | **28** | **24** | 29 | 27 |
| Bokrosi „Napsugár” Óvoda | **4** | **7** | 5 | 10 |
| Bökényi „Napraforgó” Óvoda | **20** | **22** | 25 | 21 |
| Fő Utcai „Platánfa” Óvoda | **21** | **18** | 21 | 22 |
| Széchenyi Utcai „Gézengúz” Óvoda | **6** | **24** | 13 | 8 |
| Templom Utcai „Delfin” Óvoda | **22** | **36** | 31 | 29 |
| **Összesen:** | **101** | **131** | **124** | **117** |

|  |  |  |
| --- | --- | --- |
| **Óvoda** | **Iskolába menők létszáma** | **Beiratkozottak létszáma** |
| Bercsényi Utcai „Kincskereső” Óvoda | 28 | 27 |
| Bokrosi „Napsugár” Óvoda | 6 | 10 |
| Bökényi „Napraforgó”Óvoda | 24 | 21 |
| Fő Utcai „Platánfa”Óvoda | 20 | 22 |
| Széchenyi Utcai „Gézengúz” Óvoda | 15 | 8 |
| Templom Utcai „Delfin”Óvoda | 47 | 29 |
| **Összesen:** | **140** | **117** |

|  |  |  |  |  |  |  |
| --- | --- | --- | --- | --- | --- | --- |
|  | **2018/2019** | **2019/2020** | **2020/2021** | **2021/2022** | | |
| **Óvoda** | **Létszám** | **Létszám** | **Létszám** | **Várható Létszám/férőhely** | **Csoport**  **szám** | **Átlag**  **létszám** |
| Bercsényi Utcai „Kincskereső” Óvoda | 95 | 94 | 96 | **96/100** | **4** | **24** |
| Bokrosi „Napsugár” Óvoda | 28 | 24 | 22 | **26/25** | **1** | **26** |
| Bökényi „Napraforgó”  Óvoda | 96 | 94 | 92 | **89/100** | **4** | **22.25** |
| Fő Utcai „Platánfa”Óvoda | 92 | 95 | 95 | **97/100** | **4** | **24,25** |
| Széchenyi Utcai „Gézengúz” Óvoda | 54 | 61 | 53 | **46/50** | **2** | **23** |
| Templom Utcai „Delfin”Óvoda | 133 | 133 | 134 | **116/150** | **6** | **19,3** |
| **Összesen:** | **498** | **501** | **492** | **470** | **21** | **22,38** |

A tagintézményekben homogén és vegyes csoportok kerülnek kialakításra. Az utóbbi azt jelenti, hogy különböző életkorú gyermekek együtt nevelése történik.

A Csongrádi Óvodák Igazgatósága intézményében - 21 csoport indítására lesz szükség a 2021/2022-es nevelési évben.

Így minden gyermeket abban az óvodában tudtunk elhelyezni, ahová a Szülők igényüket jelezték.

A beiratkozási és iskolába távozó adatok alapján a 2021/2022-es nevelési évre 21 csoport indítása javasolt. Ebben az esetben a Bokrosi „Napsugár” Óvoda létszáma 26 fő. A csoport - és osztálylétszám túllépésével kapcsolatos szabályokat a nemzeti köznevelésről szóló 2011. évi CXC. törvény (a továbbiakban: Nkt.) 25. § (7) bekezdése és az Nkt. 4. számú melléklete határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetőleg a tanítási év indításánál a fenntartó engedélyével legfeljebb húsz-százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. [Nkt. 25. § (7) bekezdés], ezért javasolnánk a 120 %-ra bővíteni a férőhelyeket. A szülő, gyermeke óvodai felvételét, átvételét bármikor kérheti, a gyermekek felvétele folyamatos. [Nkt. 49. § (1) bekezdés].

Az Nkt 4. számú mellékletében meghatározottak alapján az óvodai csoportok minimális létszáma 13 fő, maximális létszáma 25 fő, átlag létszáma 20 fő lehet.

A fentiek figyelembevételével a fenntartó által engedélyezhető létszámhatárok:

|  |  |  |  |  |
| --- | --- | --- | --- | --- |
|  | Minimális létszám | Maximális létszám | Átlag létszám | További +20% (120%) |
| Bokrosi „Napsugár” Óvoda | 13 | 25 | 26 | 30 |

Oktatásszervezési szempontból a gyermekek biztonságos, megszokott színvonalú ellátását a fenti létszámtúllépés nem veszélyezteti.

**Határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

1. **A Képviselő-testület** a Csongrádi Óvodák Igazgatósága óvodai csoportlétszám-túllépését max 20%-al a fenntartó engedélyezi.

|  |  |  |  |  |
| --- | --- | --- | --- | --- |
|  | Minimális létszám | Maximális létszám | Átlag létszám | További +20% (120%) |
| Bokrosi „Napsugár” Óvoda | 13 | 25 | 26 | 30 |

1. **A Csongrádi Óvodák** az alábbi csoportszámok indítását javasolja:

|  |  |  |  |
| --- | --- | --- | --- |
| **Óvoda** | Csoportszám | Férőhely | Maximális létszám |
| Bercsényi Utcai „Kincskereső” Óvoda | **4** | **100** | **100** |
| Bokrosi „Napsugár” Óvoda | **1** | **25** | **30** |
| Bökényi „Napraforgó”Óvoda | **4** | **100** | **100** |
| Fő Utcai „Platánfa”Óvoda | **4** | **100** | **100** |
| Széchenyi Utcai „Gézengúz” Óvoda | **2** | **50** | **50** |
| Templom Utcai „Delfin”Óvoda | **6** | **150** | **150** |
| **Összesen:** | **21** |  |  |

Határidő: A nevelési évhez igazodóan folyamatos.

Felelős: Bedő Tamás, polgármester

Erről értesítést kapnak:

1. Képviselő-testület tagjai
2. Cseri Gábor, alpolgármester és általa:
3. Az érintett intézmény
4. Irattár

Csongrád, 2021. május 11.

**Bedő Tamás**

polgármester